Document ID: 32011R0842

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 842/2011 ΤΗΣ ΕΠΙΤΡΟΠΉΣ
της 19ης Αυγούστου 2011
περί καταρτίσεως τυποποιημένων εντύπων για τη δημοσίευση προκηρύξεων και γνωστοποιήσεων στον τομέα των δημοσίων συμβάσεων και περί καταργήσεως του κανονισμού (ΕΚ) αριθ. 1564/2005
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 89/665/ΕΟΚ του Συμβουλίου, της 21ης Δεκεμβρίου 1989, για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων (1), και ιδίως το άρθρο 3α,
Έχοντας υπόψη την οδηγία 92/13/ΕΟΚ του Συμβουλίου, της 25ης Φεβρουαρίου 1992, για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (2), και ιδίως το άρθρο 3α,
Έχοντας υπόψη την οδηγία 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (3), και ιδίως τα άρθρα 44 παράγραφος 1 και 63 παράγραφος 1,
Έχοντας υπόψη την οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (4), και ιδίως το άρθρο 36 παράγραφος 1, το άρθρο 58 παράγραφος 2, το άρθρο 64 παράγραφος 2 και το άρθρο 70 παράγραφος 1,
Έχοντας υπόψη την οδηγία 2009/81/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τον συντονισμό των διαδικασιών σύναψης ορισμένων συμβάσεων έργων, προμηθειών και παροχής υπηρεσιών που συνάπτονται από αναθέτουσες αρχές ή αναθέτοντες φορείς στους τομείς της άμυνας και της ασφάλειας καθώς και την τροποποίηση των οδηγιών 2004/17/ΕΚ και 2004/18/ΕΚ (5), και ιδίως το άρθρο 32 παράγραφος 1, το άρθρο 52 παράγραφος 2 και το άρθρο 64,
Κατόπιν διαβούλευσης με τη συμβουλευτική επιτροπή δημοσίων συμβάσεων,
Εκτιμώντας τα ακόλουθα:
(1)
Οι οδηγίες 89/665/ΕΟΚ και 2004/18/ΕΚ ορίζουν ότι οι προκηρύξεις δημόσιων συμβάσεων προμηθειών, έργων και υπηρεσιών πρέπει να δημοσιεύονται στην Επίσημη Εφημερίδα της Ευρωπαϊκής Ένωσης. Οι εν λόγω δημοσιεύσεις πρέπει να περιλαμβάνουν τις πληροφορίες που προβλέπουν οι ως άνω οδηγίες.
(2)
Οι οδηγίες 92/13/ΕΟΚ και 2004/17/ΕΚ ορίζουν ότι οι προκηρύξεις δημόσιων συμβάσεων στους τομείς του ύδατος, της ενέργειας, των μεταφορών και των τηλεπικοινωνιών πρέπει να δημοσιεύονται στην Επίσημη Εφημερίδα της Ευρωπαϊκής Ένωσης. Οι εν λόγω δημοσιεύσεις πρέπει να περιλαμβάνουν τις πληροφορίες που προβλέπουν οι ως άνω οδηγίες.
(3)
Η οδηγία 2009/81/ΕΚ ορίζει ότι οι προκηρύξεις ορισμένων συμβάσεων έργων, προμηθειών και παροχής υπηρεσιών στους τομείς της άμυνας και της ασφάλειας πρέπει να δημοσιεύονται στην Επίσημη Εφημερίδα της Ευρωπαϊκής Ένωσης. Η εν λόγω δημοσίευση πρέπει να περιλαμβάνει τις πληροφορίες που προβλέπει η ως άνω οδηγία.
(4)
Ο κανονισμός (ΕΚ) αριθ. 1564/2005 της Επιτροπής, της 7ης Σεπτεμβρίου 2005, για την κατάρτιση τυποποιημένων εντύπων προς δημοσίευση προκηρύξεων και γνωστοποιήσεων στο πλαίσιο των διαδικασιών δημοσίων συμβάσεων (6) καθορίζει τα τυποποιημένα έντυπα που προβλέπουν οι οδηγίες 2004/17/ΕΚ και 2004/18/ΕΚ, καθώς και οι οδηγίες 89/665/ΕΟΚ και 92/13/ΕΟΚ.
(5)
Για λόγους συμμόρφωσης με την οδηγία 2009/81/ΕΚ και για να εξασφαλιστεί πλήρως η αποτελεσματική εφαρμογή των οδηγιών 89/665/ΕΟΚ, 92/13/ΕΟΚ, 2004/17/ΕΚ και 2004/18/ΕΚ, είναι αναγκαία η προσαρμογή και συμπλήρωση των τυποποιημένων εντύπων που προσαρτώνται στον κανονισμό (ΕΚ) αριθ. 1564/2005. Είναι επίσης σκόπιμο να ενημερωθούν ορισμένα στοιχεία των τυποποιημένων εντύπων, ώστε να ληφθεί υπόψη η τεχνική πρόοδος. Δεδομένου του αριθμού και της έκτασης των αναγκαίων προσαρμογών, θα πρέπει να αντικατασταθεί ο κανονισμός (ΕΚ) αριθ. 1564/2005.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τη δημοσίευση, στην Επίσημη Εφημερίδα της Ευρωπαϊκής Ένωσης, των προκηρύξεων και γνωστοποιήσεων που αναφέρονται στα άρθρα 41 έως 44 και 63 της οδηγίας 2004/17/ΕΚ, οι αναθέτοντες φορείς χρησιμοποιούν τα τυποποιημένα έντυπα που παρατίθενται στα παραρτήματα IV έως IX, XII και XIII του παρόντος κανονισμού.
Άρθρο 2
Για τη δημοσίευση, στην Επίσημη Εφημερίδα της Ευρωπαϊκής Ένωσης, των προκηρύξεων και γνωστοποιήσεων που αναφέρονται στα άρθρα 35, 36, 58, 64, 69 και 70 της οδηγίας 2004/18/ΕΚ, οι αναθέτουσες αρχές χρησιμοποιούν τα τυποποιημένα έντυπα που παρατίθενται στα παραρτήματα I, II, III και VIII έως XIII του παρόντος κανονισμού.
Άρθρο 3
Για τη δημοσίευση, στην Επίσημη Εφημερίδα της Ευρωπαϊκής Ένωσης, της προκήρυξης που αναφέρεται στο άρθρο 3α των οδηγιών 89/665/ΕΟΚ και 92/13/ΕΟΚ, οι αναθέτουσες αρχές και οι αναθέτοντες φορείς χρησιμοποιούν το τυποποιημένο έντυπο που παρατίθεται στο παράρτημα XIV του παρόντος κανονισμού.
Άρθρο 4
Για τη δημοσίευση, στην Επίσημη Εφημερίδα της Ευρωπαϊκής Ένωσης, των προκηρύξεων και γνωστοποιήσεων που αναφέρονται στα άρθρα 30, 32, 52 και 64 της οδηγίας 2009/81/ΕΚ, οι αναθέτουσες αρχές και οι αναθέτοντες φορείς χρησιμοποιούν τα τυποποιημένα έντυπα που παρατίθενται στα παραρτήματα XV έως XVIII του παρόντος κανονισμού.
Άρθρο 5
Ο κανονισμός (ΕΚ) αριθ. 1564/2005 καταργείται.
Άρθρο 6
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Αυγούστου 2011.

Labels: 12
3